cyanic-selkie/wikianc huggingface dataset:
Μάχη του Μαρινιάνο
Η μάχη
Νωρίς το πρωί της 14ης, η μάχη συνεχίστηκε. Ο γαλλικός στρατός συγκεντρώθηκε γύρω από το πυροβολικό του. Οι Ελβετοί επιτέθηκαν πρώτοι, αλλά δεν μπόρεσαν να αντισταθούν στις επιθέσεις ιππικού. Η μάχη ήταν αμφίρροπη και οι απώλειες μεγάλες. Γύρω στις 8 το πρωί, ενώ η μάχη μαίνονταν, έφθασαν στο πεδίο της μάχης οι Βενετσιάνικες ενισχύσεις, 10.000 άνδρες υπό τον Μπαρτολομέο ντ'Αλβιάνο. Οι Γάλλοι βρέθηκαν έτσι σε πλεονεκτική θέση. Στις 11 π.μ. οι Ελβετοί, οι οποίοι είχαν υποστεί τεράστιες απώλειες, υποχώρησαν. Το βράδυ, μεταξύ 9.000 και 10.000 Ελβετών κείτονταν άψυχοι στο πεδίο της μάχης, σχεδόν το ήμισυ των δυνάμεών τους. Το γαλλο-ενετικό στρατόπεδο είχε 5.000 έως 8.000 νεκρούς.
Αρκετοί χρονικογράφοι αναφέρονται στον γενναίο ιππότη Μπαγιάρ που έχρισε ιππότη τον βασιλιά μετά τη μάχη του Μαρινιάνο.
Την επόμενη μέρα, οι Γάλλοι μπήκαν στο Μιλάνο, ο Μαξιμιλιανός Σφόρτσα αιχμαλωτίσθηκε και εξορίσθηκε στη Γαλλία.
Η μάχη του Μαρινιάνο ήταν μια από τις μεγαλύτερες και πιο αιματηρές μάχες των Ιταλικών Πολέμων. Σηματοδοτεί την αρχή της σύγχρονης στρατιωτικής εποχής, όπου το πυροβολικό παίζει καθοριστικό ρόλο.
Συνέπειες
Με τη συνθήκη της Νουαγιόν το 1516, αναγνωρίστηκε η γαλλική κυριαρχία στο δουκάτο του Μιλάνου, που διατηρήθηκε έως τη μάχη της Παβίας το 1525. Με τους Ελβετούς η Γαλλία σύναψε τη «Διαρκή ειρήνη», που της επέτρεψε αργότερα να στρατολογεί μισθοφόρους. Επίσης εξομαλύνθηκαν οι σχέσεις της Γαλλίας με τον Πάπα.
Παραπομπές
Κατηγορία:Ιταλικοί Πόλεμοι Κατηγορία:Πόλεμοι των κρατών και λαών της Ευρώπης Κατηγορία:Πρώιμη Νεότερη Γαλλία Κατηγορία:16ος αιώνας στην Ιταλία Κατηγορία:Ιστορία της Γαλλίας Κατηγορία:Ιστορία της Ιταλίας
Κορυνοβακτηρίδιο της διφθερίτιδας
To κορυνοβακτηρίδιο της διφθερίτιδας (επιστ. ονομ.: Corynebacterium diphtheriae) είναι βάκιλλος θετικός κατά Γκραμ με διάμετρο 0.5–1 μικρομέτρα και μήκος λίγων μικρομέτρων. Στο μικροσκόπιο μοιάζει με κορίνες. Είναι υπεύθυνο για τη διφθερίτιδα. Μεταδίδεται μέσω σταγονιδίων που παράγονται στο αναπνευστικό σύστημα. To κορυνοβακτηρίδιο παράγει τοξίνη η οποία εισέρχεται στον βλεννογόνο του ανώτερου αναπνευστικού, προκαλώντας σοβαρή φλεγμονώδη αντίδραση σε φάρυγγα, αμυγδάλες και στους παραπλήσιους ιστούς. Το νεκρωτικό επιθήλιο είναι γκρίζο και δίνει την εικόνα την μεμβράνης, χωρίς όμως να είναι πραγματική μεμβράνη, αλλά πάντως μπορεί να οδηγήσει σε απόφραξη του αναπνευστικού. Η τοξίνη του κορυνοβακτηριδίου μπορεί να προκαλέσει απομυελίνωση σε κρανιακά νεύρα. Ο ανθρώπινος οργανισμός προφυλάσσεται από τη λοίμωξη με το συγκεκριμένο βάκιλο μέσω του εμβολίου κατά της διφθερίτιδας.
Βέρα Μπρέζνιεβα
Η Βέρα Βίκτωροβνα Γαλούσκα (Ві́ра Ві́кторівна Галу́шка «Бре́жнєва», γενν. 3 Φεβρουαρίου 1982), πιο γνωστή ως Βέρα Μπρέζνιεβα, είναι Ουκρανή τραγουδίστρια, ηθοποιός και τηλεοπτική προσωπικότητα.
Καριέρα
Η Βέρα γεννήθηκε στις 3 Φεβρουαρίου του 1982 στο Ντνιπροντζερζίνσκ της Ουκρανίας. Ήταν τραγουδίστρια στο ρωσο-ουκρανικό συγκρότημα ВИА Гра την περίοδο 2003-2007 και συνέχισε σόλο καριέρα από το 2008 και έπειτα σημειώνοντας μεγάλη επιτυχία.
Η Βέρα έχει παίξει σε ρωσόγλωσσες ταινίες, έχει παίξει στα σίκουελ Έρωτας στην πόλη, με τον Αλεξέι Τσάντοφ, την Νάστια Ζαντορόζναγια, την Σβετλάνα Χότσενκοβα, και φιλική συμμετοχή από τον Φιλίπ Κιρκόροφ. Έχει παίξει στα σίκουελ της χριστουγεννιάτικης ταινίας Ёлки, με τον Ιβάν Ούργκαντ.
Εξωτερικοί σύνδεσμοι
Κατηγορία:Ρωσίδες τραγουδίστριες Κατηγορία:Ουκρανές τραγουδίστριες Κατηγορία:Ρωσίδες ηθοποιοί Κατηγορία:Ουκρανοί ηθοποιοί
Απόστολος Γκλέτσος
Ο Απόστολος Γκλέτσος (γεν. Βόλος, 27 Ιουνίου 1967) είναι Έλληνας ηθοποιός και πολιτικός. Έχει παίξει σε πλήθος τηλεοπτικών σειρών. Ήταν δήμαρχος Στυλίδας από το 2011. Στις 8 Δεκεμβρίου 2014 ίδρυσε το κόμμα Τελεία, το οποίο συμμετείχε στις βουλευτικές εκλογές του Ιανουαρίου του 2015 κι έλαβε ποσοστό 1,77%.
Βιογραφικό
Γεννήθηκε το 1967. Γονείς του ήταν οι Στάθης Γκλέτσος και Βασιλική Γκλέτσου και η αδερφή του, Άννα Γκλέτσου
Τηλεοπτικές Δουλειές
Έχει παίξει στο video clip "Διδυμότειχο Blues" το 1989. Έκανε το τηλεοπτικό του ντεμπούτο το 1990 σε ένα επεισόδιο της κωμικής σειράς των Μιχάλη Ρέππα και Θανάση Παπαθανασίου "Οι τρεις Χάριτες". Τη σεζόν 1991-1992 συμμετείχε στη δραματική σειρά "Φάκελλος Αμαζών" ενώ ακολούθησε η σειρά "Ανατολικός Άνεμος" την επόμενη σεζόν.
Από το 1992 μέχρι και το 1994 έπαιξε τον πρώτο του πρωταγωνιστικό ρόλο στην τηλεόραση στην αστυνομική σειρά "Τμήμα Ηθών" παίζοντας μαζί με τους ηθοποιούς Χρήστος Τσάγκα, Τίμο Περλέγκα, Βερόνικα Αργιέντζη, Μαριάννα Τουμασάτου και Αλεξάνδρα Παυλίδου ενώ παράλληλα έκανε και δύο γκεστ εμφανίσεις στην κωμική σειρά Της Ελλάδος τα παιδιά. Την ίδια περίοδο έκανε την πρώτη του απόπειρα στην παρουσίαση, παρουσιάζοντας μαζί με την Ρούλα Κορομηλά το ψυχαγωγικό show "Ciao ΑΝΤ1" που υπήρξε ένα από τα πιο επιτυχημένα προγράμματα της ελληνικής τηλεόρασης. Τη σεζόν 1994-1995 πρωταγωνίστησε μαζί με την Μιμή Ντενίση στην ρομαντική κομεντί "Κάποιος να τη φυλάει" ενώ το ίδιο διάστημα οι δύο τους υπήρξαν -πέρα από τηλεοπτικό ζευγάρι- ζευγάρι και στη ζωή. Την επόμενη τηλεοπτική σεζόν ασχολείται και πάλι με την τηλεπαρουσίαση αναλαμβάνοντας το τηλεπαιχνίδι "Χρυσά Τρίποντα". Από το 1996 μέχρι το 1998 πρωταγωνίστησε στην κωμική σειρά του Γιώργου Κωνσταντίνου "Σοφία Ορθή" παίζοντας μαζί με την Σοφία Αλιμπέρτη.
Έγινε ιδιαίτερα γνωστός στο ευρύ κοινό το 1997. Την περίοδο εκείνη επιλέχτηκε από τον σκηνοθέτη Μανούσο Μανουσάκη για να πρωταγωνιστήσει στην δραματική σειρά Ψίθυροι καρδιάς μαζί με την Άννα-Μαρία Παπαχαραλάμπους. Στη σειρά αυτή ερμήνευσε το ρόλο του νεαρού αρχιτέκτονα Αντώνη Μαυράκη που ερωτεύεται την νεαρή τσιγγάνα Ερατώ. Η σειρά αποτελεί μέχρι και σήμερα μία από τις πιο επιτυχημένες δραματικές σειρές της ελληνικής τηλεόρασης ενώ ένα από τα επεισόδια αυτής κατέγραψε ποσοστό ρεκόρ με τηλεθέαση 76,7% τον Φεβρουάριο του 1998. Στη σειρά έπαιξε μαζί με τους ηθοποιούς Γιάννη Βόγλη, Αντώνη Αντωνίου, Καίτη Παπανίκα, Μελίνα Μποτέλη, Φαίη Κοκκινοπούλου και άλλους. Εξαιτίας της τεράστιας επιτυχίας που κατέγραψε η σειρά το πρωταγωνιστικό δίδυμο δέχτηκε πολλές προτάσεις τα επόμενα χρόνια.
Τη σεζόν 1998-1999 πρωταγωνίστησε μαζί με τη Σμαράγδα Καρύδη στην αισθηματική σειρά "Το φτερούγισμα του γλάρου" ενώ την επόμενη σεζόν συνεργάστηκε και πάλι με τον Μανούσο Μανουσάκη στην δραματική σειρά "Σύνορα αγάπης". Από το 2000 μέχρι το 2001 έπαιξε μαζί με την Βάνα Μπάρμπα και την Ντίνα Κώνστα στη σειρά "Σαν χειμωνιάτικη λιακάδα". Τη σεζόν 2001-2002 πρωταγωνίστησε για πρώτη φορά μετά από αρκετά χρόνια σε κωμική σειρά και πιο συγκεκριμένα στη σειρά "Άγιο είχαμε". Ακολούθησε ο πρωταγωνιστικός ρόλος στον τρίτο κύκλο της σειράς "Αέρινες Σιωπές" τη σεζόν 2002-2003 ενώ τη σεζόν 2003-2004 έκανε κάποιες σύντομες εμφανίσεις στις σειρές "Η Νταντά", "Επτά Θανάσιμες Πεθερές" και "Όλα στην ταράτσα".
Τη σεζόν 2004-2005 πρωταγωνιστεί στην κωμική σειρά του Βασίλη Θωμόπουλου "Τηλεμπόρα" ερμηνεύοντας το ρόλο του οικολόγου Μάρκου Σεβαστού που ζει έναν αταίριαστο και παθιασμένο έρωτα με την τηλεπαρουσιάστρια Λιάνα Δοξάκη, που υποδύεται η Θεοφανία Παπαθωμά. Την επόμενη σεζόν παίζει στην κωμική σειρά "Πες μου ναι" μαζί με τους Αλέκο Συσσοβίτη και Κατερίνα Λέχου ενώ αναλαμβάνει και πάλι χρέη παρουσιαστή, παρουσιάζοντας την ψυχαγωγική μουσική εκπομπή "Έτσι είναι η ζωή" στο κανάλι 902 TV. Την ίδια περίοδο κάνει μία guest εμφάνιση σε δύο ιστορίες της σειράς Το Κόκκινο Δωμάτιο ενώ τη σεζόν 2008-2009 πρωταγωνιστεί στη μαύρη κωμωδία "Το $όι μου μέσα" που δεν σημείωσε ιδιαίτερη επιτυχία και ολοκληρώθηκε πρόωρα.
Το 2014 επιστρέφει μετά από τηλεοπτική αποχή 5 χρόνων κάνοντας μία guest εμφάνιση σε μία ιστορία της κωμικής σειράς του Λάκη Λαζόπουλου "Δια Ταύτα". Από το 2017 μέχρι το 2019 έχει έναν από τους πρωταγωνιστικούς ρόλους στην καθημερινή δραματική σειρά "Το Τατουάζ" επιστρέφοντας τηλεοπτικά σε σειρά μετά από περίπου 9 χρόνια. Από τον Σεπτέμβριο του 2019 εώς το 2021 υποδύθηκε τον δημοσιογράφο Σίμο Καρατζά στην καθημερινή σειρά "8 Λέξεις". Τη σεζόν 2021-2022 πρωταγωνιστεί στην καθημερινή σειρά "Μόλις χθες" στον ΣΚΑΪ..Τη σεζόν 2022-2023 πρωταγωνιστεί στη σειρά Η Δική Μας Οικογένεια στο Open TV''. Τη σεζόν 2023 σειρά Στα 4 στο ΑΝΤ1+''
Θέατρο
Τη θεατρική σεζόν 1992-1993 έπαιξε μαζί με τους Μίμη Χρυσομάλλη, Χρύσα Ρώπα, Μαρία Καβογιάννη και άλλους στην παράσταση "Οι γαμπροί της Ευτυχίας" σε σκηνοθεσία Σταμάτη Φασουλή. Το καλοκαίρι του 1994 έπαιξε στο θεατρικό έργο του Νίκου Φώσκολου "Πόρνες και Πόρνες" συμπρωταγωνιστώντας μαζί με τον Φαίδωνα Γεωργίτση. Ακολουθούν οι θεατρικές παραστάσεις "Άννα Καρένινα" την περίοδο 1994-1995, η επιθεώρηση του Χάρρυ Κλυνν "Καυκαλήθρες και τσιτσίραυλα" το καλοκαίρι του 1995, "Λεωφορείον ο Πόθος" και άλλες. Η τελευταία του μέχρι στιγμής θεατρική παρουσία έγινε την περίοδο 2009-2010 στο έργο "Τριαντάφυλλο στο στήθος" στο ΔΗΠΕΘΕ Ρούμελης.
Κινηματογράφος
Το 2011 επιστρέφει κινηματογραφικά με την συμμετοχή του στην ταινία "Without Borders".
Πολιτική
Από το 2002 μέχρι το 2010, διατέλεσε δημοτικός σύμβουλος του Δήμου Στυλίδας ξεκινώντας την ενασχόλησή του με την τοπική αυτοδιοίκηση. Ο συνονόματος ξάδερφος του Απόστολος Γκλέτσος διετέλεσε Βουλευτής Φθιώτιδας με την Χρυσή Αυγή.
Δήμαρχος Στυλίδας
Στις δημοτικές εκλογές του 2010 εκλέχθηκε δήμαρχος του Δήμου Στυλίδας. Στις 8 Δεκεμβρίου 2014 ίδρυσε το πολιτικό κόμμα Τελεία με το οποίο στις βουλευτικές εκλογές του Ιανουαρίου 2015 έλαβε ποσοστό 1,77% σε πανελλαδικό επίπεδο. Ακόμη την ίδια χρόνια επανεκλέχθηκε δήμαρχος του Δήμου Στυλίδας για μία ακόμη πενταετία.
Περιφέρεια Στερεάς Ελλάδας
Στις Αυτοδιοικητικές Εκλογές του 2019, ήταν Υποψήφιος Περιφερειάρχης Στερεάς Ελλάδας και ήρθε δεύτερος σε ψήφους. Από το 2019 είναι Περιφερειακός Σύμβουλος Στερεάς Ελλάδας.
Παραπομπές
Κατηγορία:Δήμαρχοι ελληνικών πόλεων Κατηγορία:Περιφερειακοί Σύμβουλοι ανά την Ελλάδα Κατηγορία:Έλληνες αρχηγοί κομμάτων Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Νοφρέτ
Η Νοφρέτ ήταν μέλος της αριστοκρατίας και πριγκίπισσα που έζησε στην Αρχαία Αίγυπτο κατά τη διάρκεια της Τέταρτης Δυναστείας.
Βιογραφία
Οι γονείς της Νοφρέτ δεν μας είναι γνωστοί. Παντρεύτηκε τον πρίγκιπα Ραχοτέπ, γιο του Φαραώ Σνεφρού. Με το Ραχοτέπ είχε τρεις κόρες και τρεις γιους.
Η Νοφρέτ τάφηκε με τον άντρα της στον μασταμπά 16 στο Μεϊντούμ. Το 1871 ο Ογκίστ Μαριέτ ανακάλυψε τα δύο όμορφα αγάλματα του Ραχοτέπ και της Νοφρέτ. Η Νοφρέτ φοράει μια μαύρη περούκα και έχει ωραίο πρόσωπο. Οι τίτλοι της γραμμένοι σε ιερογλυφικά στο πίσω μέρος του καθίσματος του αγάλματος την αναφέρουν ως "Γνώριμη του Βασιλιά". Τα αγάλματα βρίσκονται στο Μουσείο του Καΐρου.
Τα παιδιά της Νοφρέτ και του Ραχοτέπ ήταν οι γιοι Djedi, Itu, Neferkau και οι κόρες Mereret, Nedjemib και Sethtet.
Τα αγάλματα
Το άγαλμα του Πρίγκιπα Ραχοτέπ έχει έξι στήλες κειμένου, που αναφέρει τους τίτλους και τα καθήκοντα του, με τη στήλη τρία και έξι να τελειώνουν με το όνομά του. Η Νοφρέτ έχει ίδια κείμενα, μία στήλη αριστερά και δεξιά. Το όνομά της εμφανίζεται στο κάτω μέρος, με το κατάληξη για το θηλυκό γένος. Ολόκληρο το όνομά της είναι "Nsw-r(kh)-t, Nfr-t", το τελευταίο κομμάτι, nfr-t σημαίνει "όμορφη γυναίκα" (το t είναι το ιερογλυφικό για το θηλυκό) Nsw-r(kh)-t, σημαίνει "του βασιλιά (βασιλείου)-σοφή-γυναίκα". Το πλήρες όνομά της λοιπόν που αναφέρεται δύο φορές είναι "Η σοφή και όμορφη γυναίκα".
Παραπομπές
Κατηγορία:4η Αιγυπτιακή Δυναστεία
Θαλάσσιο θηλαστικό
εναλλ.=A humpback whale swimming|μικρογραφία|300x300εσ|Μια [[Μεγάπτερη|μεγάπτερη φάλαινα (Megaptera novaeangliae)]] εναλλ.=A black-speckled seal with a light-gray underside and a dark-gray back, sitting on rocks, its mouth agape showing sharp teeth|μικρογραφία|300x300εσ|Μια φώκια-λεοπάρδαλη (Hydrurga leptonyx) Τα θαλάσσια θηλαστικά είναι υδρόβια θηλαστικά που εξαρτώνται από τον ωκεανό και άλλα θαλάσσια οικοσυστήματα για την ύπαρξή τους. Θαλάσσια θηλαστικά είναι οι φώκιες, οι φάλαινες, τα σειρηνοειδή, οι θαλάσσιες ενυδρίδες και οι πολικές αρκούδες. Είναι μια άτυπη ομάδα. Μπορούν να ενωθούν άτυπα σε μια ομάδα από την κοινή εξάρτησή τους από τα θαλάσσια περιβάλλοντα για διατροφή και επιβίωση.
Η προσαρμογή των θαλάσσιων θηλαστικών σε ένα υδρόβιο τρόπο ζωής ποικίλει μεταξύ των ειδών. Τα κητοειδή και τα σειρηνοειδή είναι πλήρως υδρόβια και ως εκ τούτου δεν πρέπει να βρίσκονται εκτός του νερού. Οι φώκιες και τα θαλάσσια λιοντάρια είναι ημιυδρόβια. Περνούν το μεγαλύτερο μέρος του έτους στο νερό αλλά επιστρέφουν στη ξηρά για σημαντικές δραστηριότητες όπως το ζευγάρωμα, την αναπαραγωγή και την πτερόροια. Σε αντίθεση, οι βίδρες και οι πολικές αρκούδες είναι πολύ λιγότερο προσαρμοσμένες στον υδρόβιο τρόπο ζωής. Η διατροφή των θαλάσσιων θηλαστικών διαφέρει σημαντικά. Άλλα τρέφονται με ζωοπλαγκτόν, άλλα τρέφονται με ψάρια, καλαμάρια, οστρακοειδή, θαλάσσιο χορτάρι ενώ άλλα τρέφονται τρώγοντας άλλα θηλαστικά. Ενώ ο αριθμός των θαλάσσιων θηλαστικών είναι μικρός σε σύγκριση με αυτά που βρίσκονται στη ξηρά, ο ρόλους τους σε διάφορα οικοσυστήματα είναι μεγάλος, ειδικά όσον αφορά τη διατήρηση των θαλάσσιων οικοσυστημάτων, μέσω διαφόρων διαδικασιών συμπεριλαμβανομένης της ρύθμισης των πληθυσμών των θηραμάτων. Αυτός ο ρόλος στη διατήρηση των οικοσυστημάτων δημιουργεί μια ιδιαίτερη ανησυχία για αυτά καθώς το 23% των θαλάσσιων θηλαστικών απειλούνται με εξαφάνιση.
Τα θαλάσσια θηλαστικά κυνηγήθηκαν για πρώτη φορά από αβορίγινες λόγω του κρέατος τους ή για άλλους σκοπούς. Τα θαλάσσια θηλαστικά ήταν επίσης στόχος για μια εμπορική βιομηχανία, οδηγώντας σε απότομη πτώση των πληθυσμών των εκμεταλλευομένων ειδών, όπως των φάλαινων και των φώκιων. Το εμπορικό κυνήγι οδήγησε στην εξαφάνιση των θαλάσσιων αγελάδων, του θαλάσσιου βιζόν, του ιαπωνικού θαλάσσιου λιονταριού και της φώκιας της Καραϊβικής. Αφού η εμπορική εκμετάλλευση των ειδών τελείωσε, μερικά είδη όπως η γκρίζα φάλαινα και η βόρεια φώκια ελέφαντας έχουν καταγράψει ανάπτυξη στον πληθυσμό τους, ενώ άλλα είδη όπως η φάλαινα του Βόρειου Ατλαντικού απειλούνται με εξαφάνιση. Εκτός από το κυνήγι, τα θαλάσσια θηλαστικά μπορούν να σκοτωθούν από αλιείς ως παρεμπίπτοντα αλιεύματα, καθώς παγιδεύονται μέσα στα δίχτυα και δεν μπορούν να βρουν τρόπο διαφυγής. Η αυξημένη κίνηση στους ωκεανούς προκαλεί προβλήματα, καθώς γρήγορα πλοία συγκρούονται με μεγάλα θαλάσσια θηλαστικά. Η υποβάθμιση του οικοτόπου επίσης απειλεί τα θαλάσσια θηλαστικά και την ικανότητά τους να βρουν και να πιάσουν τη διατροφή τους. Η ηχορύπανση μπορεί να επηρεάσει αρνητικά τα ηχοτοποθεσιακά θηλαστικά, ενώ οι επιπτώσεις της παγκόσμιας υπερθέρμανσης προκαλούν προβλήματα στα περιβάλλοντα της Αρκτικής.
Κατηγορία:Θαλάσσια θηλαστικά
12ος Πίθηκος
Πρώιμα χρόνια
Ο Ιάκωβος Τσινίδης γεννήθηκε στις 19 Μαρτίου του 1984 και μεγάλωσε στην Καλαμαριά. Το 1996 έκανε τα πρώτα βήματα του σαν μέλος της πενταμελούς ομάδας Funky Dust, δίνοντας το παρόν στη σκηνή της Θεσσαλονίκης με ηχογραφήσεις, κάποιες συναυλίες και δημιουργώντας γκράφιτι. Οι Funky Dust είχαν ετοιμάσει αρκετές κασέτες καθώς και ένα LP το 2001. Η ομάδα διαλύθηκε το 2002. Με τον Krase, τον ηχολήπτη της ομάδας να έχει φύγει στις Ηνωμένες Πολιτείες, ο 12ος Πίθηκος προσπάθησε να βγάλει μόνος του υλικό.
Καριέρα
Το προσωπικό του ντεμπούτο με τίτλο Ποιος το περίμενε  κυκλοφόρησε το 2004. Λόγω έλλειψης εξοπλισμού ηχογράφησης, ο ήχος του κομματιού ήταν αρκετά φτωχός. Το 2007 η επιστροφή του Krase και το άνοιγμα του Dope Beat Studios έδωσαν την ευκαιρία στον 12ο να βγάλει υλικό που δούλευε για 3 χρόνια. Έτσι το 2007 κυκλοφόρησε το Μόνο η Αρχή στο οποίο έβαλαν την σφραγίδα τους οι: Krase, Pyro, ΒΠεις, Πελίνα, DJ jame, Zoltar και Next. Το 2009 ο 12ος ετοίμασε τον δίσκο Γιατί έτσι γουστάρω ο οποίος δεν κυκλοφόρησε ποτέ.
Το 2010 κυκλοφόρησε ο τρίτος δίσκος του με τίτλο 100% Style, μέσω του οποίου έγινε ευρύτερα γνωστός. Ο δίσκος περιέχει το κομμάτι Υπήρχαν πράγματα, το βιντεοκλίπ του οποίου ξεπέρασε τις 15 εκατομμύρια προβολές. . Στις 12 Δεκεμβρίου του 2012, ο 12ος Πίθηκος κυκλοφόρησε μέσω της Knockout Records τον τέταρτο δίσκο του με τίτλο 12.
Τον Απρίλιο του 2014 και μετά από 2 χρόνια αποχής από την δισκογραφία, ο 12ος Πίθηκος επέστρεψε με τον 5ο δίσκο του, με τίτλο Σήμερα. Το 2015 η παρουσία του σε νεότερα κομμάτια ήταν λιγοστή, ωστόσο τον Ιανουάριο ερμηνεύει το "Flow 30" και τον Μάρτιο του 2016 κατόπιν συνεργασίας με τον Eversor ερμήνευσε το Αντέχω Λίγο Ακόμα. Τον Ιούνιο του ίδιου έτους επέστρεψε με το τραγούδι Ξένοι και, με την βοήθεια του beat, συνέβαλε ο DJ Substanz.
Τον Οκτώβριο του 2016, ανεβάζει στο επίσημο κανάλι του Youtube, το νέο του δίσκο, Σκέψεις στο Τσιμέντο, με 7 κομμάτια, συμπεριλαμβανομένων και ένα βίντεο κλιπ Τι Αξίζει;. Τον Απρίλιο του επόμενου έτους, δημοσιεύτηκε το επόμενο βίντεο κλιπ και τελευταίο κομμάτι του Σκέψεις στο Τσιμέντο, το Χρώμα του γκρι και εκ των υστέρων, αρκέστηκε εκεί. Γιόρτασε τα 12 χρόνια παρουσίας του στη Θεσσαλονίκη.
Στις 13 Μαρτίου του 2018 κυκλοφόρησε ο νέος δίσκος του Αξιοπρέπεια, τέσσερα χρόνια αναμονής μετά το LP Σήμερα.
Στις 9 Απριλίου του 2020 κυκλοφόρησε το νέο EP Sin City σε συνεργασία με τον Eversor το οποίο ηχογραφήθηκε στο στούντιο της Red Bull στο Λος Άντζελες.
Γενικώς, έχει συνεργαστεί με πολλούς Έλληνες και ξένους ράπερ. Μερικοί από αυτούς είναι οι: Λόγος Απειλή, Supreme, Πελίνα, Εισβολέας, Sadomas, Μικρός Κλέφτης, Δημήτρης Μέντζελος, Βήτα Πείς, Tiny Jackal-Iratus (ως FullFace), Hatemost, Tommy Spitz, Madson, Savage Intellect ή ακόμη και με καλλιτέχνες που βρίσκονται γύρω από αυτό, όπως οι Eversor, DJ Waif, DJ Royal K, DJ Cutbrawl, DJ Twelve και άλλους.
Πέρα από τα λεγόμενα tracks, ο 12ος εμφανίζεται σε βίντεο με νέα κομμάτια που είναι One Take.
Εξωτερικοί σύνδεσμοι
Κατηγορία:Έλληνες ράπερ
Ακρωτήριο (αρχιτεκτονική)
Στην Αρχιτεκτονική ακρωτήρια ονομάζονται τα κοσμήματα που τοποθετούνται πάνω ακριβώς από τις τρεις γωνίες του αετώματος των αρχαίων ναών ή νεοκλασικών κτιρίων και τα οποία μπορεί να είναι είτε κεραμικά, είτε μαρμάρινα, είτε σπανιότερα μεταλλικά, και σήμερα ίσως γύψινα ή τσιμέντινα, άλλοτε σε γεωμετρικά σχήματα και άλλοτε με παραστάσεις μυθικών τεράτων ή εκ του φυτικού βασιλείου. Όχι όμως και σπάνια πολυσύνθετες γλυπτές παραστάσεις, έργα τέχνης, με αρχαίες λύρες, γλαύκες (κουκουβάγιες), σφίγγες (όπως στην Ακαδημία Αθηνών σήμερα) ή και ανθρώπινες μορφές. Η πιο προσφιλής και συνήθης παράσταση ακρωτηρίου ήταν εκείνη της θεάς Νίκης.
Κατηγορία:Αρχιτεκτονικά στοιχεία κτιρίων
Έννη
Παραπομπές
Εννη Εννη
Απόσταση (γεωμετρία)
Απόσταση  είναι μια αριθμητική περιγραφή του πόσο μακριά είναι τα αντικείμενα. Στη φυσική ή στην καθημερινή συζήτηση η απόσταση μπορεί να αναφέρεται σε μια φυσική διάρκεια ή μια εκτίμηση με βάση άλλα κριτήρια. Στα μαθηματικά η απόσταση ή μετρική είναι μια γενίκευση της έννοιας της φυσικής απόστασης. Μια μετρική είναι μια λειτουργία που συμπεριφέρεται σύμφωνα με ένα συγκεκριμένο σύνολο κανόνων, και παρέχει ένα συγκεκριμένο τρόπο να περιγράψει τι σημαίνει για τα στοιχεία κάποιου χώρου να είναι "κοντά>" ή "μακριά" το ένα από το άλλο.Στις περισσότερες περιπτώσεις, "απόσταση από το Α στο Β" είναι ισοδύναμο με το "απόσταση μεταξύ Β και Α".
Στη βασική Γεωμετρία η έννοια της απόστασης ορίζεται ως το ελάχιστο μήκος ευθύγραμμου τμήματος που συνδέει σημεία, ευθείες ή επίπεδα μεταξύ τους. Συγκεκριμένα απαντάται στις ακόλουθες περιπτώσεις:
Τυπικά η απόσταση ορίζεται ως απόσταση μεταξύ δύο σημείων. Σε όλες τις παραπάνω περιπτώσεις αυτό είναι που υπολογίζεται.
Μαθηματικά
Δες επίσης:Μετρική (μαθηματικά)
Γεωμετρία
Στην βασική Γεωμετρία η απόσταση μεταξύ δύο σημείων (x1) και (x2) είναι το μήκος του ευθύγραμμου τμήματος που τα συνδέει:
Όμοια,δοσμένων σημείων (x1, y1, z1) και (x2, y2, z2) στον τρισδιάστατο χώρο,η μεταξύ τους απόσταση δίνεται από:
Αυτοί οι τύποι προκύπτουν εύκολα από την κατασκευή ενός ορθογωνίου τριγώνου και εφαρμόζοντας το Πυθαγόρειο θεώρημα. Στη μελέτη πολύπλοκων γεωμετριών, καλούμε αυτόν τον τύπο της απόστασης Ευκλείδεια απόσταση, δεδομένου ότι προέρχεται από το Πυθαγόρειο θεώρημα, και ο οποίος δεν ισχύει σε μη Ευκλείδεια γεωμετρία.
Απόσταση σε Ευκλείδειους χώρους
όπου ο p δεν χρειάζεται να είναι ακέραιος αλλά δεν μπορεί να είναι μικρότερος από 1.
Η 2-νορμική απόσταση είναι η Ευκλείδεια απόσταση,δηλαδή μια γενίκευση του Πυθαγόρειου θεωρήματος σε περισσότερες από δύο συντεταγμένες. Είναι αυτό που θα μπορούσε να επιτευχθεί εάν η απόσταση μεταξύ δύο σημείων μετρηθεί με ένα χάρακα.
Ο 1-νορμική  απόσταση ονομάζεται και νορμική ταξί ή απόσταση Manhattan, επειδή είναι η απόσταση που διανύει ένα αυτοκίνητο σε μια πόλη που ορίζεται από οικοδομικά τετράγωνα (εάν δεν υπάρχουν μονόδρομοι).
Η απόσταση ∞- νορμική ονομάζεται επίσης και απόσταση Chebyshev. Στον δισδιάστατο χώρο, είναι ο ελάχιστος αριθμός κινήσεων που απαιτείται να μετακινείται ο βασιλιάς μεταξύ δύο τετραγώνων σε μια σκακιέρα.
Η p-νορμική σπάνια χρησιμοποιείται για τιμές του p διαφορετικές των 1, 2  και το άπειρο.
Στο φυσικό χώρο η Ευκλείδεια απόσταση είναι κατά κάποιο τρόπο η πιο φυσική, διότι στην περίπτωση αυτή το μήκος ενός στερεού σώματος δεν αλλάζει με την περιστροφή.
Η Ευκλείδεια απόσταση μεταξύ δύο σημείων στο χώρο (και) μπορεί να γραφτεί σε μια Μεταβολική μορφή όπου η απόσταση είναι η ελάχιστη αξία της αναπόσπαστο:
Μεταβολική διαμόρφωση της απόστασης
Η Ευκλείδεια απόσταση μεταξύ δύο σημείων στο χώρο ( and ) μπορεί να γραφεί σαν μια μεταβολική μορφή,όπου η απόσταση είναι η ελάχιστη τιμή του ολοκληρώματος:
Εδώ ο \vec{r}(t) είναι η τροχιά (διαδρομή) μεταξύ των δύο σημείων. Η τιμή του ολοκληρώματος (D) αντιπροσωπεύει το μήκος αυτής της τροχιάς. Η απόσταση είναι η ελάχιστη αξία αυτού του ολοκληρώματος και επιτυγχάνεται όταν r = r^{*},όπου το r^{*} είναι η βέλτιστη τροχιά. Στην γνωστή Ευκλείδεια περίπτωση (το παραπάνω ολοκλήρωμα),η βέλτιστη διαδρομή είναι απλά μια ευθεία γραμμή. Είναι γνωστό ότι η συντομότερη διαδρομή μεταξύ δύο σημείων είναι μια ευθεία γραμμή.Οι ευθείες γραμμές μπορούν τυπικά να ληφθούν με την επίλυση των εξισώσεων Euler-Lagrange, για την παραπάνω λειτουργία. Σε μη-Ευκλείδειες περιπτώσεις (κυρτοί χώροι), όπου η φύση του χώρου αντιπροσωπεύεται από μια μετρική g_{ab} το ολοκλήρωμα πρέπει να τροποποιηθεί σε, όπου έχει χρησιμοποιηθεί η σύμβαση άθροισης του Αινστάιν.
Γενίκευση σε υψηλότερα-τρισδιάστατα αντικείμενα
Η Ευκλείδεια απόσταση μεταξύ δύο αντικειμένων μπορεί επίσης να γενικευθεί σε περίπτωση που τα αντικείμενα δεν είναι πλέον σημεία, αλλά είναι υψηλότερων διαστάσεων πολλαπλότητες, όπως καμπύλες, έτσι ώστε εκτός από το να μιλάμε για απόσταση μεταξύ δύο σημείων μπορεί να συζητήσει κάποιος έννοιες της απόστασης μεταξύ δύο συμβολοσειρών. Δεδομένου ότι τα νέα αντικείμενα που εξετάζονται είναι εκτεταμένα αντικείμενα (όχι πια σημεία) πρόσθετες έννοιες, όπως η μη-επεκτασιμότητα, περιορισμοί καμπυλότητας και μη τοπικές αλληλεπιδράσεις που επιβάλουν τη μη διέλευση να γίνουν επίκεντρο στην έννοια της απόστασης. Η απόσταση μεταξύ των δύο πολλαπλοτήτων είναι το βαθμωτό μέγεθος που προκύπτει από την ελαχιστοποίηση της γενικευμένης λειτουργικής απόστασης, η οποία αντιπροσωπεύει μια μετατροπή μεταξύ των δύο πολλαπλοτήτων:
Το παραπάνω διπλό ολοκλήρωμα είναι η γενικευμένη λειτουργική απόσταση μεταξύ δύο μετατροπών plymer. Το s είναι η παράμετρος του χώρου και η t είναι ο ψευδο-χρόνος. Αυτό σημαίνει ότι το   είναι η πολυμερής / συμβολοσειρά μετατροπή τη στιγμή t_i και παραμετροποιείται σε όλο το μήκος της συμβολοσειράς από το s. Ομοίως,το   είναι η πορεία από ένα απειροελάχιστο τμήμα της συμβολοσειράς κατά τη μετατροπή   στην μετατροπή .Ο όρος με τον συμπαράγοντα λ είναι ένας πολλαπλασιαστής Lagrange και ο ρόλος του είναι να διασφαλίσει ότι το μήκος του πολυμερούς παραμένει το ίδιο κατά τη διάρκεια του μετασχηματισμού. Εάν δύο διακριτά πολυμερή είναι μη επεκτάσιμα,τότε η ελάχιστη απόσταση-μετασχηματισμού μεταξύ τους δεν περιλαμβάνει πλέον μια καθαρά ευθεία κίνηση, ακόμα και με μια Ευκλείδεια μετρική. Υπάρχει μια πιθανή εφαρμογή της εν λόγω γενικευμένης απόστασης από το πρόβλημα της αναδίπλωσης των πρωτεϊνών. Αυτή η γενικευμένη απόσταση είναι ανάλογη με την Nambu-Goto δράση στη θεωρία συμβολοσειρών, ωστόσο, δεν υπάρχει ακριβής αντιστοιχία, επειδή η Ευκλείδεια απόσταση σε 3διάστατο-χώρο είναι ισότιμη με την απόσταση του χωροχρόνου όταν ελαχιστοποιείται για την κλασική σχετικιστική συμβολοσειρά.
Αλγεβρική Απόσταση
Η αλγεβρική απόσταση είναι μια μετρική που χρησιμοποιείται συχνά στην όραση υπολογιστών, η οποία μπορεί να ελαχιστοποιηθεί με την εκτίμηση των ελάχιστων τετραγώνων.  Για τις καμπύλες ή τις επιφάνειες που δίνονται από την εξίσωση x^T C x=0 (όπως σε μια κωνική με ομογενείς συντεταγμένες), η αλγεβρική απόσταση από το σημείο x' στην καμπύλη είναι απλώς x'^T C x'. Μπορεί να χρησιμεύσει ως "αρχική υπόθεση" για τη γεωμετρική απόσταση,ώστε να βελτιώσει τις εκτιμήσεις της καμπύλης με πιο ακριβείς μεθόδους, όπως η μη-γραμμική ελαχίστων τετραγώνων.
Γενική περίπτωση
Στα μαθηματικά, ειδικότερα στη γεωμετρία, η απόσταση σε μια συγκεκριμένη σειρά Μ είναι μια συνάρτηση d: M×M → R,όπου το R συμβολίζει το σύνολο των πραγματικών αριθμών, που πληροί τις ακόλουθες προϋποθέσεις: Μια τέτοια απόσταση είναι γνωστή ως μετρική. Μαζί με το σύνολο, κάνει έναν μετρικό χώρο.
Για παράδειγμα, ο συνήθης ορισμός της απόστασης μεταξύ δύο πραγματικών αριθμών x και y είναι: d(x,y) = |x − y|. Ο ορισμός αυτός πληροί τις τρεις ανωτέρω προϋποθέσεις, και αντιστοιχεί με το πρότυπο της πραγματικής γραμμής στην τοπολογία. Όμως, η απόσταση σε ένα δεδομένο σύνολο είναι μια ορισμένη επιλογή. Μια άλλη πιθανή επιλογή είναι να καθορίσει: d(x,y) = 0 if x = y, και 1 διαφορετικά. Αυτή ορίζει επίσης μια μετρική, αλλά δίνει μια εντελώς διαφορετική τοπολογία, τη διακριτή τοπολογία; Με τον ορισμό αυτό οι αριθμοί δεν μπορούν να είναι αυθαίρετα κοντά.
Απόσταση μεταξύ συνόλων και μεταξύ ενός σημείου και ενός συνόλου
Διάφοροι ορισμοί της αποστάσεως είναι δυνατοί μεταξύ αντικειμένων. Για παράδειγμα, μεταξύ των ουράνιων σωμάτων δεν θα πρέπει να συγχέουμε την επιφάνεια-σε-επιφάνεια απόσταση και την από-κέντρο-σε-κέντρο απόσταση. Αν η πρώτη είναι πολύ μικρότερη από την τελευταία αναφέρεται η πρώτη,διαφορετικά, π.χ. για την απόσταση Γη-Σελήνη ,αναφέρεται η τελευταία. Υπάρχουν δύο κοινοί ορισμοί για την απόσταση μεταξύ δύο μη κενών υποσυνόλων μιας δοσμένης ομάδας:
Η απόσταση μεταξύ ενός σημείου και ενός συνόλου είναι το infimum των αποστάσεων μεταξύ του σημείου και εκείνων στο σύνολο. Αυτό αντιστοιχεί στην απόσταση, σύμφωνα με το πρώτο από τους προαναφερόμενους ορισμούς της απόστασης μεταξύ των συνόλων, από το σύνολο που περιέχει μόνο αυτό το σημείο σε ένα άλλο σύνολο.
Όσον αφορά αυτό, ο ορισμός της απόστασης Hausdorff μπορεί να απλοποιηθεί:είναι η μεγαλύτερη από τα δύο τιμές, η μία είναι η supremum ,για ένα σημείο που κυμαίνεται πάνω από ένα σύνολο,της απόσταση μεταξύ του σημείου και του συνόλου, και η άλλη τιμή ορίζεται ομοίως,αλλά με τους ρόλους των δύο συνόλων που ανταλλάχθηκαν.
Άλλες αποστάσεις
Circular distance είναι η απόσταση που διανύεται από έναν τροχό. Η περιφέρεια του τροχού είναι 2π × radius,και υποθέτοντας ότι η ακτίνα είναι 1, τότε κάθε περιστροφή του τροχού είναι ισοδύναμη με της απόστασης 2π ακτίνια. Στη Μηχανική το ω = 2πƒ χρησιμοποιείται συχνά, όπου ƒ είναι η συχνότητα.
Αναφορές
Κατηγορία:Μετρική γεωμετρία Κατηγορία:Στοιχειώδη μαθηματικά
Συμμετοχή της Βουλγαρίας στους Θερινούς Ολυμπιακούς Αγώνες 1896
thumb|150px|Ο Σαρλ Σαμπό
Ένας αθλητής από τη Βουλγαρία συμμετείχε στους Θερινούς Ολυμπιακούς Αγώνες του 1896 στην Αθήνα. Η Βουλγάρικη Ολυμπιακή Επιτροπή ισχυρίζεται ότι ο γυμναστής Σαρλ Σαμπό έλαβε μέρος ως Βούλγαρος. Ο Σαμπό ήταν ελβετικής εθνικότητας αλλά ζούσε στη Σόφια. Σε κάποιες πηγές καταγράφεται ως Ελβετός.
Ο Σαμπό συμμετείχε σε τρία αγωνίσματα γυμναστικής, χωρίς όμως να καταφέρει να τερματίσει στις τρεις πρώτες θέσεις σε κάποιο από αυτά. Έτσι, η Βουλγαρία ήταν μία από τις τέσσερις χώρες (Ιταλία, Σουηδία και Χιλή οι υπόλοιπες τρεις) που δεν κέρδισαν μετάλλιο σε αυτούς τους Αγώνες.
Παραπομπές
Βουλγαρία 1896
Ανδρέας Αγγελάκης
Ο Ανδρέας Αγγελάκης (28 Μαρτίου 1940 - 14 Ιουλίου 1991 ), ήταν Έλληνας ποιητής και συγγραφέας.
Βιογραφικό
Ο Αγγελάκης γεννήθηκε στον Πειραιά στις 28 Μαρτίου του 1940. Σπούδασε Ελληνική και Αγγλική Φιλολογία στα Πανεπιστήμια της Αθήνας και του Λονδίνου. Εξέδωσε τις ποιητικές συλλογές: Ομιλίες τού θεού και της θάλασσας (1962), Ο Πρίγκηπας των κρίνων (1964), Προτάσεις Αθωότητας (1967), Ποιήματα χαρισμένα στον κόντε Διονύσιο Σολωμό (1971), Το πύον (1973), Οι Εφιάλτες (1974), Το Δωμάτιο (1977), Η οδός Θρασυβούλου (1979), Ερωτικό Σώμα (1981) (αυτοαναθολόγηση), Η Μεταφυσική της μιας νύχτας (1982), Καβάφης καθ' οδόν (1984), Τα ποιήματα του δολοφόνου μου (1986), Ο Μακρύς μονόλογος της Μαρίας Πολυδούρη (1989). Έγραψε τους στίχους σε σημαντικό αριθμό τραγουδιών, έγραψε το νεανικό μυθιστόρημα Love story στο Αγκίστρι το οποίο εκδόθηκε από τις Εκδόσεις Κέδρος το 1990 και τη βιογραφία του Κώστα Ταχτσή, η οποία εκδόθηκε απ' τις εκδόσεις Καστανιώτη. Πέθανε στο Νοσοκομείο Μεταξά του Πειραιά στις 14 Ιουλίου του 1991 σε ηλικία μόλις 51 ετών προσβεβλημένος από AIDS και κηδεύτηκε στο Νεκροταφείο Αναστάσεως.
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Έλληνες συγγραφείς
Πλατανάκος Καρδίτσας
Ο Πλατανάκος είναι πολύ μικρός συνοικισμός δίπλα και νοτιοδυτικά του Ανθοχωρίου στην Θεσσαλία και την Περιφερειακή Ενότητα Καρδίτσας. Είναι κτισμένος στις βόρειες πλαγιές του όρους Καζάρμα σε υψόμετρο 860 μέτρα. Απέχει περίπου 31 χλμ. δυτικά από την Καρδίτσα και 12 χλμ. νότια από το Μουζάκι (έδρα του δήμου). Αναφέρεται ως ξεχωριστός οικισμός για πρώτη φορά το 1961 ως Παλιοσκλάταινα να απογράφεται στην κοινότητα Ανθοχωρίου και το 1962 στο ΦΕΚ 145Α - 13/09/1962 να μετονομάζεται σε Πλατανάκος.
Παραπομπές
Κατηγορία:Χωριά του νομού Καρδίτσας Κατηγορία:Δήμος Μουζακίου
Νεφερμαάτ Β'
Ο Νεφερμαάτ Β΄ ήταν μέλος της Αιγυπτιακής βασιλικής οικογένειας της Τέταρτης Δυναστείας, και βεζίρης και ξάδελφος του Χεφρήνου.
Ήταν θαμμένος στο μασταμπα G 7060 στη Γκίζα. Ο τάφος του Νεφερμαάτ είναι μέρος μιας ομάδας τάφων που περιλαμβάνει αυτόν της Νεφερτκαού (G 7050) και του γιου του, Σνεφερουκχάφ (G 7070). Ο τάφος του βρίσκεται κοντά στην πυραμίδα του Χέοπα, που μπορεί να ήταν όχι μόνο θείος του, αλλά ο πατέρας του (σύμφωνα με τον George Andrew Reisner).
Παραπομπές
Κατηγορία:4η Αιγυπτιακή Δυναστεία
Παναιγύπτιοι-Πανελλήνιοι Αγώνες 1912
Οι Β΄ Παναιγύπτιοι-Πανελλήνιοι Αθλητικοί Αγώνες 1912, με διοργανωτή Όμιλο Φιλάθλων Αλεξάνδρειας διεξήχθησαν από τις 19 ως τις 21 Απριλίου 1912 στο στάδιο "Ρον Πουέν" (Rond Point), στην Αλεξάνδρεια της Αιγύπτου. Οι αγώνες ονομάστηκαν έτσι, διότι είχαν προσκληθεί όλα τα μεγάλα ελληνικά σωματεία από την ελεύθερη Ελλάδα, την Κύπρο και την Οθωμανική Αυτοκρατορία: Θεσσαλονίκη, Μικρασία, Κωνσταντινούπολη και νησιά του Αιγαίου ενώ μετείχαν και τα αιγυπτιακά σωματεία: ελληνικά, αγγλικά, ιταλικά κ.ά.
Χρονικό των αγώνων
Ο Ιταλοτουρκικός πόλεμος που είχε ξεσπάσει την άνοιξη του 1912 δεν επέτρεψε να συμμετάσχουν οι ελληνικοί σύλλογοι από την Οθωμανική αυτοκρατορία και στους αγώνες μετείχαν μόνο 11 σωματεία από Ελλάδα, Κύπρο και Αίγυπτο, οπότε δεν είχαν τόση επιτυχία όπως οι Α΄ Πανελλήνιοι-Παναιγύπτιοι Αγώνες 1910, στους οποίους είχαν μετάσχει 30 σύλλογοι. Πάντως, μετείχαν πολλοί πρωταθλητές από το Πανελλήνιο πρωτάθλημα στίβου ανδρών 1912 που είχε διεξαχθεί στις 29-31 Μαρτίου. Επίσης, πολλά σωματεία απέστειλαν ευχετήρια μηνύματα, όπως ο Ηρακλής Θεσσαλονίκης:
Η ελληνική κυβέρνηση, τιμώντας τους Έλληνες της Αιγύπτου, τις ημέρες των αγώνων απέστειλε στην Αλεξάνδρεια τρία πολεμικά πλοία: το θωρηκτό "Αβέρωφ" με κυβερνήτη τον πλοίαρχο Π. Γκίνη και τα αντιτορπιλικά "Λόγχη" με κυβερνήτη τον πλωτάρχη Ραζικώτσικα και "Σφενδόνη" με κυβερνήτη τον πλωτάρχη Κακουλίδη. Το επιβλητικό θωρηκτό "Γ. Αβέρωφ", το οποίο μόλις είχε παραληφθεί από το ναυπηγείο, αποτέλεσε αντικείμενο περιεργείας για τους Αλεξανδρινούς, οι οποίοι έσπευσαν να το επισκεφτούν και να περιηγηθούν στους χώρους του. Μάλιστα, την Κυριακή 21 Απριλίου στο παρεκκλήσι του πλοίου τελέστηκε πατριαρχική θεία λειτουργία, παρουσία των επισήμων αρχών της Ελληνικής παροικίας και στη συνέχεια στους παρευρεθέντες προσφέρθηκε ρόφημα καφές, τσάι και σοκολάτα και έγινε ξενάγηση.
Οι αγώνες περιλάμβαναν τα λεγόμενα αθλητικά αγωνίσματα: στίβος, ενόργανη γυμναστική, διελκυστίνδα, αναρρίχηση, άρση βαρών και πάλη και επιπλέον αγωνίσματα ναυτικά (κολύμβηση, καταδύσεις, υδατοσφαίριση, κωπηλασία), σκοπευτικά, οπλομαχητικά και ποδηλατικά.
Οι νικητές
Είναι γνωστά ελάχιστα αποτελέσματα
Πηγές
Κατηγορία:Διοργανώσεις στίβου στην Αίγυπτο Κατηγορία:Πολυαθλητικές διοργανώσεις το 1912 Κατηγορία:Αθλητισμός στην Αλεξάνδρεια
Damnatio memoriae
Η Damnatio memoriae είναι λατινική φράση που σημαίνει στη κυριολεξία «καταδίκη της μνήμης» και αναφέρεται στην επίσημη κύρωση μιας πολιτείας που αποσκοπεί στο να ακυρώσει κάθε ίχνος του ατόμου από τη ζωή του, σαν να μην είχε υπάρξει ποτέ, προκειμένου να διατηρηθεί η τιμή της.
Σε μια πόλη, όπως π.χ. η Ρώμη που πρόβαλε την κοινωνική εμφάνιση, τη δικαιοσύνη την ευπρέπεια και τη υπερηφάνεια ήταν μια πραγματική και θεμελιώδης απαίτηση του πολίτη, ίσως η πιο αυστηρή τιμωρία. Ο Δομιτιανός κατεχόμενος συνεχώς από το φόβο της ανατροπής του κατέφυγε άκριτα σε καταδότες, εκτελέσεις και εξορίες. Οι φιλόσοφοι κάθε είδους διατάχθηκαν να εγκαταλείψουν πρώτα τη Ρώμη και ύστερα το ιταλικό έδαφος το 89 και το 95, ενώ μεγάλη δίωξη υπέστησαν και οι χριστιανοί. Δημιουργήθηκε έτσι ένα φοβερό κλίμα τρομοκρατίας, που στο τέλος ανησύχησε ακόμη και τους ίδιους τους στενούς συνεργάτες του που συνωμότησαν με τη γυναίκα του Δομιτία Λογγίνα και τον δολοφόνησαν (96).
Παραπομπές
Κατηγορία:Λατινικές φράσεις
Γαβράκια Φθιώτιδας
Τα Γαβράκια είναι ημιορεινός οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 230 μέτρα.
Γεωγραφία - Ιστορία
Τα Γαβράκια βρίσκονται στα όρια με την Περιφερειακή Ενότητα Καρδίτσας και τις νότιες άκρες του Θεσσαλικού κάμπου. Απέχει 23 χλμ. Δ.-ΒΔ. από τον Δομοκό (έδρα του δήμου), 53 χλμ. ΒΔ. από τη Λαμία και 39 χλμ. ΝΑ. από την Καρδίτσα. Η παλιά ονομασία του χωριού, από την περίοδο της τουρκοκρατίας, είναι Μασλή και αναφερόταν ως συνοικισμός της Εκκάρας (τότε Αγόριανη). Η περιοχή γύρω από το χωριό υπήρξε η δυτική άκρη του μετώπου της Μάχης του Δομοκού στις 5 Μαΐου 1897 η οποία ήταν το τελευταίο επεισόδιο του Ελληνοτουρκικού πολέμου του 1897 στο μέτωπο της Θεσσαλίας.
Ως οικισμός αναφέρεται επίσημα, μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση την συμφωνία της Κωνσταντινούπολης -1881), με την ονομασία Μασλή το 1883 στο ΦΕΚ 126Α - 02/04/1883 να προσαρτάται στον τότε δήμο Θαυμακών και το 1921 με το ΦΕΚ 16Α - 03/02/1921 να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 193Α - 20/09/1928 μετονομάστηκε σε Γαβράκια όνομα το οποίο προήλθε από το γειτονικό δάσος που βρίσκεται πάνω σε λόφο έκτασης περίπου 5.000 τ.μ. και είναι κατάφυτο από γάβρους (είδος θάμνου) και δενδροειδή πουρνάρια (πρίνους). Σύμφωνα με το πρόγραμμα Καλλικράτης αποτελεί την τοπική κοινότητα Γαβρακίων που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 έχει πληθυσμό 216 κατοίκους.
Παραπομπές
Κατηγορία:Δήμος Δομοκού Κατηγορία:Χωριά του νομού Φθιώτιδας
The Rasmus
Οι The Rasmus (στα τρία πρώτα άλμπουμ ″Rasmus″) είναι ένα φινλανδικό ροκ συγκρότημα που δημιουργήθηκε το 1994 στο Ελσίνκι όταν τα μέλη του βρίσκονταν στο λύκειο. Τα αρχικά μέλη του συγκροτήματος ήταν ο Lauri Ylönen (τραγουδιστής-στιχουργός), ο Eero Heinonen (μπάσο), ο Pauli Rantasalmi (κιθάρα) και ο Jarno Lahti (ντραμς). Ο Jarno Lahti έφυγε την επόμενη χρονιά και αντικαταστάθηκε από τον Janne Heiskanen το 1995. Ο Heiskanen εγκατέλειψε το συγκρότημα το 1998 και σύντομα αντικαταστάθηκε από τον Aki Hakala. Ο Pauli Rantasalmi έφυγε από το συγκρότημα και αντικαταστάθηκε από τον Emppu Suhonen το 2022. Οι The Rasmus έχουν πουλήσει 5 εκατομμύρια δίσκους παγκοσμίως και περίπου 350,000 δίσκους μόνο στη Φινλανδία. Κέρδισαν αρκετά βραβεία, τόσο στη Φινλανδία όσο και στο εξωτερικό. Είναι περισσότερο γνωστοί για την επιτυχία του "In The Shadows" (2003).
Το συγκρότημα εκπροσώπησε τη Φινλανδία στον Διαγωνισμό Τραγουδιού της Eurovision 2022 στο Τορίνο της Ιταλίας με το τραγούδι "Jezebel".
Είναι από τα πιο αναγνωρισμένα φινλανδικά συγκροτήματα διεθνώς και το πέμπτο στούντιο άλμπουμ "Dead Letters" (2003) είναι μέχρι στιγμής το φινλανδικό άλμπουμ με τις περισσότερες πωλήσεις σε όλο τον κόσμο. Το συγκρότημα έχει λάβει πολλά βραβεία, έχει πουλήσει πάνω από 3,5 εκατομμύρια αντίτυπα και οι δίσκοι τους έχουν γίνει χρυσοί και πλατινένιοι σε πολλές χώρες. Εκτός από τα ευρωπαϊκά μουσικά τσαρτς, έχουν καταφέρει να μπουν στα τσαρτς της Αυστραλίας, της Νέας Ζηλανδίας, του Μεξικό και της Ιαπωνίας. Ο frontman του συγκροτήματος και ένας απ΄τους ιδρυτές του είναι ο τραγουδιστής Lauri Ylönen. Το ύφος του συγκροτήματος έχει αλλάξει κάπως με το πέρασμα των χρόνων. Τη δεκαετία του ΄90, στα 3 άλμπουμ που κυκλοφόρησαν, εκτός από ροκ το ύφος τους ήταν φανκ και ποπ. Κάθε άλμπουμ ήταν εμφανέστατα διαφορετικό από το άλλο. Απ΄την άλλη, τη δεκαετία του 2000 τα άλμπουμ τους είναι πιο κοντά στην ″καθαρή″ ροκ. Το τελευταίο τους άλμπουμ "Black Roses", που έχει κυκλοφορήσει στις 26 Σεπτεμβρίου 2008 έχει πιο ηλεκτρονικό ήχο. Οι The Rasmus έχουν αρχίσει να ηχογραφούν νέα τραγούδια στις αρχές του Ιουλίου.
Ιστορία
thumb|200px|Οι The Rasmus στο [[Μπόχουμ της Γερμανίας το 2005]] Το συγκρότημα ξεκίνησε το 1994, όντας γυμνασιόπαιδα, και έπαιζαν funk rock μουσική, επηρεασμένοι από τους Red Hot Chili Peppers. Οι δημιουργοί του είναι ο τραγουδιστής Lauri Johannes Ylönen και ο μπασίστας Eero Aleksi Heinonen. Τότε ο Lauri έπαιζε ακόμα τύμπανα, μέχρι που η αδερφή του Hanna τον ″υποχρέωσε″ να δοκιμάσει το τραγούδι. Αρχικά το όνομα του συγκροτήματος ήταν Anttila, αλλά συχνά το μπέρδευαν με γνωστό πολυκατάστημα της Φινλανδίας. Άλλη πρόταση ήταν το Sputnik, αλλά τελικά κατέληξαν στο όνομα Rasmus. Το πρώτο τους single "1st" βγήκε το 1995.
Peep
Οι Rasmus υπέγραψαν το πρώτο δισκογραφικό συμβόλαιο με τη Warner Music Finland το 1996, οπότε βγήκε και το πρώτο τους άλμπουμ Peep σε Φινλανδία, Ρωσία, Εσθονία και Ιαπωνία. Το cd έγινε χρυσό στη Φινλανδία με 21 000 αντίτυπα. Οι Rasmus δέχθηκαν πολλές κριτικές λόγω του νεαρού της ηλικίας των μελών του. Το σχολείο τους είχε μείνει στη μέση και ο Lauri άφησε τις σπουδές του στο Λύκειο Sibelius, για να αφοσιωθεί στη μουσική. Τα single "1st", "2nd" και "3rd" ονομάστηκαν απλά με τη σειρά που βγήκαν και περιείχαν τραγούδια του Peep. Το κομμάτι "Funky Jam" έγινε βίντεο κλιπ με δική τους σκηνοθετική επιμέλεια. Τα τραγούδια του Peep έχουν φανκ-ροκ επιρροές, αλλά και ποπ επιρροές.
Playboys
Το επόμενο άλμπουμ τους Playboys το 1997, έγινε και αυτό χρυσό. Από αυτό βγήκαν τα single "Kola", "Blue", "Playboys" και "Ice". Το "Blue" έγινε χρυσό και για την ακρίβεια περίπου 300 αντίτυπα έλειπαν για να γίνει πλατινένιο. Το κομμάτι "Playboys" έγινε βίντεο κλιπ από τους ίδιους. Με το ″Playboys″ το συγκρότημα απέκτησε μεγαλύτερη αξιοπιστία και τη φήμη. Η μουσική του άλμπουμ είναι πολύπλευρη. Έχει ποπ-ροκ, τζαζ και ρέγκε επιρροές.
Into
Το 2001, μετά το διάλειμμα, βγήκε ο δίσκος τους Into. Έκανε τρελή επιτυχία. Το άλμπουμ ηχογραφήθηκε στο Nord Studio στη Στοκχόλμη και οι παραγωγοί του ήταν οι Mikael Nord Andersson και Martin Hansen, όπως και των επόμενων δύο άλμπουμ. Το Into βγήκε σε όλη τη Σκανδιναβία και στη Φινλανδία έγινε διπλά πλατινένιος (67 000 αντίτυπα). Το πρώτο single "F-F-F-Falling" έγινε μεγάλο χιτ και κέρδισε στην ψηφοφορία των τηλεθεατών του MTV Nordic και έγινε πλατινένιο. Και το single "Chill" τα πήγε καλά και έγινε χρυσό. Το 2002 στα φινλανδικά EMMA Awards οι The Rasmus κέρδισαν 4 βραβεία: το συγκρότημα της χρονιάς, το τραγούδι της χρονιάς(F-F-F-Falling), το ποπ-ροκ άλμπουμ της χρονιάς καθώς και το άλμπουμ της χρονιάς. Απ΄το άλμπουμ βγήκαν τα single "F-F-F-Falling", "Chill", "Madness" και "Heartbreaker / Days". Το Into μπορούμε να πούμε ότι έχει περισσότερες ροκ επιρροές και λιγότερες ποπ. Το Into είναι επίσης το πρώτο άλμπουμ όπου παίζει τύμπανα ο Aki Hakala. Βίντεο κλιπ έγιναν τα κομμάτια F-F-F-Falling και Chill. Απ'αυτά το πρώτο σκηνοθέτησε ο Miikka Lommi και το άλλο οι ίδιοι.
Hell of a Collection
Αφού το Into πήγε πολύ καλά, οι The Rasmus ήθελαν να παρουσιάσουν στους φαν τους, παλαιότερη δουλειά τους. Το Hell of a Collection βγήκε το Νοέμβρη του 2001 και περιείχε κομμάτια των Peep, Playboys ja Hell of a Tester και επιπλέον τα δύο κομμάτια απ΄το Into, "F-F-F-Falling" και "Chill". Το πρώτο άλμπουμ-Συλλογή των The Rasmus πούλησε 50.000 αντίτυπα, δηλαδή έγινε πλατινένιο και επιπλέον χρυσό.
Dead Letters
Το 2003, με το άλμπουμ ″Dead Letters″ οι The Rasmus έκαναν το μεγάλο βήμα και κατάφεραν να μπουν στα διεθνή charts σε πολλές χώρες (όπως στη Γερμανία στο νούμερο 1). Σε διεθνές επίπεδο, ο δίσκος έγινε οκτώ φορές χρυσός και πέντε φορές πλατινένιος. Το μουσικό στυλ του Dead Letters διέφερε απ΄τα προηγούμενα άλμπουμ. ΤΟ single και μεγάλο χιτ ″In The Shadows″ ήταν το πιο πολυπαιγμένο βίντεο του MTV Europe και ανέβηκε στο νούμερο 3 των single charts στη Μεγάλη Βρετανία την άνοιξη του 2004. Βρέθηκε στο top 10 σε περισσότερες από 10 χώρες. Άλλα single που βγήκαν απ'αυτό το άλμπουμ είναι τα "In my Life", "First Day of My Life", "Funeral Song (the Resurrection)" και "Guilty". Αυτά έγιναν και βίντεο κλιπ και το ″In The Shadows″ σε 3 διαφορετικές εκδοχές. Το ″Dead Letters″ ήταν ανάμεσα στα 10 άλμπουμ με τις μεγαλύτερες πωλήσεις σε περίπου 10 χώρες, πούλησε 1,5 εκατομμύριο αντίτυπα και είναι μέχρι σήμερα το άλμπυμ των The Rasmus με τις μεγαλύτερες πωλήσεις.
Live Letters
Το 2004 εμφανίστηκε το πρώτο DVD του συγκροτήματος. Περιλαμβάνει τη συναυλία που έγινε στις 21 Αυγούστου 2004 στο Gampel Open Air της Ελβετίας, όλα τα 7 βίντεο κλιπ των τραγουδιών του Dead Letters, καθώς και μπόνους υλικό.
Hide from the Sun
Το έκτο στούντιο άλμπουμ Hide from the Sun εμφανίστηκε στη Σκανδιναβία, στην Κεντρική Ευρώπη, στη Μεγάλη Βρετανία και στην Ιαπωνία στις 9 Σεπτεμβρίου 2005. Πήγε καλά σε πωλήσεις στην Ευρώπη και έφτασε στο νούμερο ένα στη Φινλανδία και στο Μεξικό. Πλέον έχουν επιρροές από τη μέταλ μουσική. Μια λίγο διαφορετική version του άλμπουμ έφτασε στις Ηνωμένες Πολιτείες τον Οκτώβρη του 2006, το οποίο περιελάμβανε εκτός απ΄τα τραγούδια του άλμπουμ, bonus tracks καθώς και το βίντεο κλιπ του Immortal που δεν είχε βγει στη δημοσιότητα νωρίτερα. Βίντεο κλιπ έγιναν τα "No Fear", "Shot", "Sail Away" και "Immortal". Έγιναν, επίσης, όλα single εκτός από το "Immortal". Επιπλέον το "Keep Your Heart Broken" ακούστηκε από τους ραδιοφωνικούς σταθμούς. Πολλοί κριτικοί είπαν ότι το Hide from the Sun είναι καλύτερο από το Dead Letters, αλλά δεν το πέρασε σε πωλήσεις. Η περιοδεία Hide from the Sun ολοκληρώθηκε σε 1,5 χρόνο. Γύρισαν 38 χώρες και έγιναν περίπου 200 συναυλίες.
Black Roses
Το συγκρότημα ξεκίνησε να συνθέτει το νέο άλμπουμ στα τέλη του 2006, όταν συνάντησε τον διάσημο παραγωγό Desmond Child στη Δομινικανή Δημοκρατία στο πλαίσιο της περιοδείας του Hide from the Sun. Ο Ylönen και ο Rantasalmi συνέθεσαν με τον Child καινούρια τραγούδια, εκτός των άλλων, και στην Ελλάδα. Οι ηχογραφήσεις των 11 κομματιών ξεκίνησαν το Σεπτέμβρη του 2007 στο Ελσίνκι και μετά απ'αυτό στο Nashville των Ηνωμένων Πολιτειών και σε 4 άλλες χώρες,συμπεριλαμβανομενου και την Ελλάδα. Τη μίξη του έκανε ο Michael Wagener. Το Black Roses είναι θεματικό άλμπουμ. Ασχολείται με την ιστορία ενός ατόμου από το χωρισμό, στην αυτοαναζήτηση, την πάλη και το μαρτύριο. Το πρώτο single "Livin' in a World Without You" παρουσιάστηκε πρώτη φορά ζωντανά στο Βερολίνο στις 5 Ιουλίου και στα ραδιόφωνα στις 25 Ιουλίου. Το βίντεο κλιπ γυρίστηκε στη Στοκχόλμη, βγήκε στα μέσα του Αυγούστου και σκηνοθετήθηκε από τον Niclas Fronda. Το single βγήκε στις 10 Σεπτεμβρίου. Το Black Roses ακολούθησε στη Φινλανδία στις 24 Σεπτεμβρίου και στην Κεντρική Ευρώπη δύο μέρες αργότερα. Αργότερα, στο τέλος του χρόνου βγήκε το single "Justify", το οποίο είναι αργό, συναισθηματικό τραγούδι. Στυλιστικά συγχέεται με το άλμπουμ Into. Η Black Roses-περιοδεία ξεκίνησε τον Ιανουάριο του 2009 στην Ευρώπη. Το 2008 εμφανίστηκε εκτός από μερικές πόλεις της Γερμανίας, στη Σκανδιναβία για να προωθήσουν τη δουλειά τους. Ήταν η πιο ακριβή παραγωγή του συγκροτήματος.
Μουσικά βίντεο
Οι The Rasmus έχουν κυκλοφορήσει συνολικά είκοσι μουσικά βίντεο. Ο Niklas Fronda και ο Fredrik Löfberg της Baranga Film σκηνοθέτησαν τρία βιντεοκλίπ του συγκροτήματος, όλα από τον δίσκο Dead Letters. Το Dead Letters είναι ο δίσκος με τα περισσότερα μουσικά βίντεο : επτά βίντεο κυκλοφόρησαν από αυτόν τον δίσκο, συμπεριλαμβανομένων τριών εκδόσεων του τραγουδιού "In the Shadows". Τα βιντεοκλίπ των "Immortal" και "Your Forgiveness" σκηνοθετήθηκαν από τον μπασίστα Eero Heinonen. Το πρώτο μουσικό βίντεο που δημιούργησαν ήταν για το τραγούδι "Funky Jam" το 1996.
Μέλη
Τρέχοντα μέλη
Πρώην μέλη
Χρονολόγιο
Dynasty
Οι The Rasmus ήταν μέλος μιας αδελφότητας φινλανδικών συγκροτημάτων, γνωστής με το όνομα "Dynasty", μαζί με το συγκρότημα της hip-hop Kwan και το πλέον διαλυμένο ροκ συγκρότημα Killer. Η Dynasty κατέχει επίσης ένα στούντιο στο Ελσίνκι, όπου προσλαμβάνουν νέα ταλέντα. Αρκετά μέλη της Dynasty έχουν τατουάζ με το κείμενό της ; υπάρχει στον αριστερό ώμο του Pauli και στον δεξί ώμο του Lauri. Ο Pauli και ο Eero έχουν επίσης μουσικά όργανα και μουσικό εξοπλισμό που φέρει το λογότυπο της Dynasty. Ο Pauli βοήθησε με την παραγωγή των Kwan, κερδίζοντας ένα βραβείο EMMA του Παραγωγού της Χρονιάς το 2001.
Jezebel
Το "Jezebel" είναι ένα τραγούδι του φινλανδικού ροκ συγκροτήματος The Rasmus, που κυκλοφόρησε ως single στις 18 Ιανουαρίου 2022. Το συνέγραψαν και παρήγαγαν ο τραγουδιστής Λάουρι Ούλονεν και ο Desmond Child. Το τραγούδι στον, που πραγματοποιήθηκε στο Τορίνο της Ιταλίας, τον Μάιο του 2022, ανοίγοντας τον δεύτερο ημιτελικό στις 12 Μαΐου. Κέρδισε την έκδοση του 2022 του ετήσιου διαγωνισμού επιλογής τραγουδιού της Φινλανδίας στη Eurovision, το Uuden Musiikin Kilpailu, στις 26 Φεβρουαρίου 2022 με συνολικά 310 βαθμούς. Το σινγκλ έφτασε στο νούμερο τέσσερα στη Φινλανδία.
Ιστορικό
Ο Ylönen είπε ότι το τραγούδι είναι "για ένα κορίτσι που παίρνει ό,τι θέλει, χωρίς να ρωτά. Ένα ελεύθερο πνεύμα", καθώς και "έναν φόρο τιμής, έναν φόρο τιμής, στις δυνατές γυναίκες του σήμερα, που κατέχουν το σώμα τους, που είναι υπεύθυνοι για τον αισθησιασμό τους, τη σεξουαλικότητά τους και που είναι αποφασισμένοι να είναι ίσοι". Το συγκρότημα είχε συνεργαστεί προηγουμένως με τον Desmond Child στο άλμπουμ του 2008 Black Roses, και χαρακτήρισε "καταπληκτικό" να συνεργαστεί ξανά μαζί του, λέγοντας ότι "ξέρει πώς να βάλει ένα τραγούδι επιτυχίας μαζί". The song title references Jezebel, a Biblical figure who was the Queen of Israel.